Touenn . . . kollet em eus amzer aze ! Skrivet em eus notenn hiniv ha aet eo da get , peogwir em eus gortozet re e - raok kadarnaat ha kas . . . Setu neuze e vo un tamm paour ma notenn , rak amzer n ' em eus ket mui . . . . Ar mintin - mañ : div vran , gwelet ag an tren , en Henbont , a - dreist toenn ur silo . C ' hoari a raont get an avel ! Diskenn , krapout , àr un nebeut metroù hepken , klask chom difiñv en avel . Evel ar brini beg melen ( chocards à bec jaune ) er menezioù . . . D ' enderv e ran un droiad belo evit ma notenn . Skornet on . " Melilotus alba " ( Melaouenn wenn hervez levr Thierry Châtel ) a sailh àr ma daoulagad , mes n ' arrestan ket . Ar re - mañ a zo plant tost doc ' h ar melchon , met uhel - mat , hag a gresk en tachadoù lec ' h mand eo bet bouljet an douar . . .